Djoserpyramiden

Djoserpyramiden er en trappepyramide (gammelegyptisk: kbhw-ntrw) fra oldtidens Egypt og en arkeologiske levning i Saqqaras nekropolis (gravområde) som ligger nordvest for byen Memfis. Djoserpyramiden er Egypts eldste kjente pyramide. Den ble bygget en gang på 2600-tallet f.Kr. i løpet av 3. dynasti for begravelsen av farao Djoser av hans vesir og arkitekt Imhotep. Denne pyramiden er det sentrale trekket i et omfattende gravkompleks i en enormt område omgitt av seremonielle strukturer og dekorasjoner.

Saqqara, Djoserpyramiden, Memfis og Pyramidekomplekset ved Giza er sammen deler av det samme verdensarvområdet, med fellesnavnet Memphis and its Necropolis – the Pyramid Fields from Giza to Dahshur.

Denne første egyptiske pyramide består av seks mastabaer (i minskende størrelse) bygget på toppen av hverandre i hva som åpenbart er revisjoner og utviklinger av den opprinnelige planen. Pyramiden var opprinnelig 62 meter høy med en grunnflate som var 109 m x 125 m, og var kledd i polert, hvit kalkstein.Adès, Harry (2007): A Traveller's History of Egypt, Chastleton Travel/Interlink, ISBN 1-905214-01-4, s. 48 Trappepyramiden (eller ur-pyramiden) er betraktet som verdens eldste bygningsstruktur reist av tilhogd stein,Lehner, Mark (1997), s. 84. skjønt pyramidene ved Caral i Peru i Sør-Amerika er samtidige,Fountain, Henry (27. april 2001): «Archaeological Site in Peru Is Called Oldest City in Americas», The New York Times og det egyptiske byggverket nå kjent som Gisr el-Mudir, og som ligger kun noen få hundre meter unna Djoserpyramiden, kan være eldre.«Gisr el-Mudir»Wilkinson, Toby A.H. (1999), s. 210 ff.

 Djoser 
Djoser var den første eller andre farao av 3. dynasti (ca. 2667 til 2648 f.Kr.) fra det gamle rike i Egypt (ca. 2686 til 2125 f.Kr.).Shaw, Ian, red. (2000), s. 480. Det er antatt at han styrte i 19 år, eller om 19 år var skatteår annethvert år, i 38 år.Hart, George (1991), s. 57-68. Han studerte uansett lenge nok til at hans ambisiøse og grandiose plan for sin pyramide ble igangsatt i løpet av hans levetid.Bard, Kathryn A. (2008), s. 128-133. Djoser er således best kjent for innovative grav som dominerer landskapet i Sakkara.

 Referanser 

 Litteratur 
 Bard, Kathryn A. (2008): An Introduction to the Archaeology of Ancient Egypt, Oxford: Blackwell Publishing Ltd.
 Lehner, Mark (1997): The Complete Pyramids. New York: Thames and Hudson, ISBN 978-0-500-05084-2.
 Hart, George (1991): Pharaohs and Pyramids, A Guide Through Old Kingdom Egypt, London: The Herbert Press.
 Shaw, Ian, red. (2000): The Oxford History of Ancient Egypt. Oxford University Press, ISBN 0-19-815034-2.
 Wilkinson, Toby A.H. (1999): Early Dynastic Egypt, London: Routledge, ISBN 0-415-18633-1.

 Eksterne lenker 

 Memphis and its Necropolis – the Pyramid Fields from Giza to Dahshur, Unescos verdensarvprogram

Kategori:Egyptiske pyramider
Kategori:Severdigheter i Egypt
Kategori:Verdensarven i Egypt
Kategori:Guvernementet Giza